Apsines Gadarensis
Apsines Gadarensis (Graece Ἀψίνης ὁ Γαδαρεύς; floruit saeculo tertio) fuit rhetor Graecus. Natus est Gadaris, in oppido non ita magno Coelesyriae. Smyrnae studuit, Athenis docuit, tam nomen consequens ut Maximinus imperator eum ad consulatum erigeret. Aemulator erat Frontonis Emeseni, amicus Philostrati, scriptoris Vitarum Sophistarum, qui memoria valuisse dixit, diligentiam laudens. Duae commentationes ab Apsine scriptae exstant: Τέχνη ῥητορική ('Ars rhetorica') est rhetoricae enchiridion magnopere interpolatum, cuius pars magna a Rhetorica Longini et a locis Hermogenis affertur; opus primum e Graeco in Anglicum conversum anno 1997 prolatum est. Malcolm Heath arguit (1998) attributionem Apsinis mendosam esse. Περὶ ἐσχηματισμένων προβλημάτων ('De propositionibus figuris sustentis'), opus minor.